**Smjernice za pisanje motivacijskog pisma**

Prilikom prijavljivanja za posao ili, u ovom slučaju, mobilnost, prilažete motivacijsko pismo.

Kratko i sažeto (u 15-ak rečenica) objasnite tko ste, što želite i zašto ste baš vi idealni za ovu mobilnost. Upravo se motivacijskim pismom izdvajate od ostalih kandidata.

Detaljnih pravila za pisanje motivacijskog pisma nema. Ono što biste trebali navesti jesu vaše sposobnosti i vještine koje posjedujete te vaše prethodno iskustvo s temom projekta (npr. timski rad, snalaženje u novim situacijama, želja za učenjem i razvijanjem vještina, želja za otkrivanjem novina i spoznaja o novim tehnologijama, kreativnost, odgovornost, marljivost, pouzdanost, posebni interesi (hobi), želja za upoznavanjem novih ljudi, različitih kultura, jezika i radnih politika, želja za druženjem i aktivnijim sudjelovanje u društvu, zadovoljstvo u svakodnevnom životu, sudjelovanje u eTwinning projektima, programima škole vezanim uz građanski odgoj...) te objasniti zašto biste baš vi bili dobri za program mobilnosti u inozemstvu.

**Grafički izgled vašeg pisma**

Font: Times New Roman, veličina 12, prored 1,5

Struktura: uvod, popis tvojih vještina i sposobnosti, zaključak

Naslovite pismo kao 'Motivacijsko pismo' i krenite s obraćanjem 'Poštovani'.